Creative Commons licencirani sadržaji na Flickr-u 2009. po različitim licencama
**Flickr** je online servis za pohranu slike i video sadržaja, kao i online društvena platforma. Uz to što je vrlo popularan kod internetskih korisnika za dijeljenje osobnih fotografija, često ga za pohranu slika koriste i blogeri. 

Od studenog 2008. bilježi više od 3 milijarde pohranjenih slika i podršku za 9 različitih jezika (arapski, kineski, engleski, francuski, njemački, talijanski, portugalski, španjolski i korejski). 

Iako je i dalje popularan među profesionalcima, njegova popularnost je zadnjih godina opala usljed popularnosti socijalnih mreža koje nemaju ograničenja na broj fotografija (Flickr u besplatnoj inačici uključuje web prostor za do 1000 fotografija i 3minutnih videa). Flickr je rano i potpuno usvojio Creative Commons sustav licenciranja sadržaja, te podržao organizacije i institucije koje daju svoje foto i video sadržaje u javnu domenu.

Povijest
--------

Flickr se razvio iz online videoigre, Game Neverending, koju je razvijala tvrtka Ludicorp iz Kanade. Ludicorp je Flickr pokrenuo u veljači 2004. godine, te se ubrzo pokazao mnogo uspješnijim projektom od igre, čiji je razvoj u konačnici obustavljen.

U ranim verzijama Flickra značajna pozornost se pridavala chat sobama nazvanim FlickrLive s mogućnošću razmjene fotografija među korisnicima. Neki od ključnih elemenata koje je Flickr uveo bili su tagovi, označavanje fotografija, zajedničko grupiranje i rangiranje po zanimljivosti.

U ožujku 2005. godine Yahoo! kupuje Ludicorp i Flickr, te uskoro sav sadržaj seli s kanadskih servera u SAD čime svi podaci postaju podložni zakonima SAD-a.

Kompanija je do sada bila u vlasništvu: Ludicorp do 2005. Yahoo! do 2017. Oath do 2018. i trenutno SmugMug.

Značajke
--------

Flickr od svojih korisnika traži da svoje slike organiziraju koristeći tagove, koji omogućuju specifičnu potragu slika po određenim temama. Flickr je također jedna od prvih web-stranica koja je uvela tag-cloudove koji omogućuju pristup slikama označenih s najpopularnijim ključnim riječima. Upravo zbog mogućnosti korištenja tagova, Flickr se navodi kao pravi primjer učinkovite primjene folksonomije.

Organizr
--------

Organizr je web aplikacija za organiziranje fotografija unutar Flickr korisničkog računa kojoj se može pristupiti kroz Flickr sučelje. Dozvoljava korisnicima mijenjanje tagova, opisa, uređivanje grupacija i postavljanje fotografija na svjetsku kartu. Korisnici mogu izabrati i primjeniti izmjene na više slika od jednom, što Organizr čini mnogo boljim alatom za grupno editiranje slika od standardnog Flickr sučelja.

Kontrola pristupa
-----------------

Flickr pruža privatnu i javnu pohranu slika. Korisnik može sam, tijekom uploada, odlučiti tko sve može vidjeti njegove slike. Fotografija može biti označena javnom ili privatnom. Privatne slike su u početku vidljive samo korisniku koji ih uploada, ali se mogu i označiti kao javne za prijatelje i/ili obitelj.

Hrvatska "konkurencija"
-----------------------

U Hrvatskoj po uzoru na Flickr postoje dva servisa za postavljanje (i komentiranje) fotografija, Ptičica Arhivirano 2018-02-22 na Wayback Machine-u i fotke.hr Arhivirano 2009-06-27 na Wayback Machine-u.

Izvori
------

1. ↑  Analysis of 100M CC-Licensed Images on Flickr Michelle Thorne, creativecommons.org, March 25, 2009
2. ↑  The Commons: The Past Is 100% Part of Our Future | Flickr Blog (en). Preuzeto 2021-05-01.
3. ↑  FlickrBlog. *web.archive.org* (2005-03-26). Archived from the original on 2005-03-26. Preuzeto 2021-05-01.
4. ↑  Guynn, Jessica. Exclusive: Flickr bought by SmugMug, which vows to revitalize the photo service (en-US). *USA TODAY*. Preuzeto 2021-05-01.

Vanjske poveznice
-----------------

* Službena stranica
* arhiva stranice Ludicorp-a


  


| * p
* r
* u
Onlajn video platforme i platforme za dijeljenje sadržaja |
| --- |
| 
* Digitalna biblioteka
* Striming medija
* Video na zahtjev

 |
| Slobodne | 
* 56.com
* Aparat
* Apple TV
* AcFun
* AfreecaTV
* Bilibili
* BitChute
* Brightcove
* Buzznet
* Dailymotion
* Daum
* Endeavor Streaming
* The Film Detective
* FilmOn
* Flickr
* Fotki
* Frame.io
* Funny or Die
* Funshion
* GOG.com
* GyaO
* IMDb TV
* Internet Archive
* iQIYI
* Le
* Mango TV
* Medici.tv
* MeWatch
* Niconico
* Noggin
* OverDrive
* LBRY/Odysee
* Pandora TV
* PeerTube
* PictureBox Films
* Pluto TV
* Pokémon TV
* Rumble
* Rutube
* SchoolTube
* Showroom
* Sohu
* TeacherTube
* Teaching Channel
* Telly
* thePlatform
* Trilulilu
* Tudou
* Twitch
* VBOX7
* Vimeo
* Vudu
* V.QQ.com
* Xunlei Kankan
* Youku
* YouTube
	+ Kids
* Zattoo

 |
| Iznajm. | 
* Aha
* Amazon Prime Video
* Fandango
	+ Vudu
* Google
	+ Google TV
	+ YouTube Movies & TV
* iTunes Store
* Microsoft Movies & TV
* Movies Anywhere
* Nintendo eShop
* Rakuten TV

 |
| Ugašene | 
* Chicken Pork Adobo
* Azubu
* BBC Store
* Blip
* Break.com
* CinemaNow
* Daisuki
* Disney Movies Anywhere
* Fearnet
* FilmStruck
* Flixster
* Global Wrestling Network
* Google Video
* Hitbox
* imeem
* iMesh
* Intel AppUp
* In2TV
* Joost
* Justin.tv
* Kazaa
* LiveLeak
* LoveFilm
* Megaupload
* Mixer
* MUZU.TV
* Metacafe
* MyVideo
* Nintendo Channel
* Nintendo Video
* Nokia Store
* Openfilm
* Openload
* PlayStation Video
* PLUS7
* Presto
* Putlocker
* Quickflix
* Redbox
* Revver
* Spirit Show Network
* Smashcast
* Sony Connect
* Sony Entertainment Network
* Stage6
* Starlight Networks
* Streamworks International
* Super Deluxe
* TalkTalk TV Store
* Tank Top TV
* TouchVision
* Triton
* TroopTube
* Twango
* UltraViolet
* Total Access Impact Wrestling
* Vdio
* Vessel
* Viddler
* Vidme
* Vine
* Vongo
* Warner Archive Instant
* WeShow
* Windows Media Center
* WWE Classics on Demand

 |